Qozoyoqli (mahalla)

Qozoyoqli — Qashqadaryo viloyati, Qarshi tumanida joylashgan qishloq. Bu nom Qozoyoqli (shuningdek, qazayoqli yoki qazayog‘li) tarzida ham uchraydi. 19-asr oxiri va 20-asr boshlariga oid manbalarda Ziyodin tumanida ushbu nomdagi uchta qishloq mavjud bo‘lgani qayd etilgan. N.V. Sitnyakovskiy yozgan ma’lumotlarga ko‘ra, Zarafshon daryosi bo‘yidagi Buxoro vohasida ham Qozoyoqli nomli qishloq bo‘lgan. Qozoyoqli (qazayoqli, qazayog‘li) qadimiy urug‘ nomi bo‘lib, o‘zbek, qozoq va qoraqalpoq xalqlari tarkibida bu nomdagi urug‘ mavjudligi aniqlangan. Ushbu urug‘ o‘zbek xalqi tarkibidagi bir nechta qabilalarda uchrashi ma’lum. Qo‘ng‘irotlarning vohtamg‘ali bo‘linmasida Qozoyoqli urug‘i borligi qayd etiladi. Shuningdek, Nurota turkmanjuzlarida ham Qozoyoqli urug‘i mavjud. Bu urug‘ Orolbo‘yi va Buxoro qoraqalpoqlarida ham uchraydi.

 Manbalar